જેથી અમે એસ.આર.આઇ પદ્ધતિથી ડાંગરની ખેતી કરવાનું નક્કી કર્યું. જેમાં બે કિલો બીજને સાદા પાણીમાં ચોવીસ કલાક રાખવામાં આવ્યા, જેમાં દર છ કલાકે પાણી બદલી નાંખતા હતા. ચોવીસ કલાક બાદ પાણી નીતારીને કંતાનમાં બીજ બાર કલાક સુધી દબાવી રાખવામાં આવતાં બીજ ફણગાવાની શરૂઆત થઇ હતી. બીજી તરફ ૧૦ મીટર x ૧ મીટરના ગાદી ક્યારા બનાવી ધરૂનું વાવેતર કર્યુ હતું. પાયાના ખાતર તરીકે લીલો પડવાસ, કોહવાયેલું છાણીયું ખાતર તથા અળસીયાના ખાતરનો ઉપયોગ કર્યો હતો. ખેતરમાં ૮ થી ૧૦ સે.મી. પાણી ભરીને ટ્રેકટર દ્વારા પડલરથી ઘાવલ કર્યા હતા.